กรมการขนส่งทางบก จัดทำแผนอำนวยความสะดวกและการดูแลความปลอดของประชาชนในการเดินทางช่วงเทศกาลปีใหม่ "ตรวจรถฟรี ขับขี่ปลอดภัย"
กรมการขนส่งทางบก จัดทำแผนอำนวยความสะดวกและการดูแลความปลอดของประชาชนในการเดินทางช่วงเทศกาลปีใหม่ "ตรวจรถฟรี ขับขี่ปลอดภัย" บริการประชาชนทั่วประเทศนายจิรุตม์ วิศาลจิตร อธิบดีกรมการขนส่งทางบก กล่าวว่า กรมการขนส่งทางบก ได้จัดทำแผนอำนวยความสะดวกและการดูแลความปลอดของประชาชนในการเดินทางช่วงเทศกาลปีใหม่ 2563 โดยร่วมกับ บขส.จัดเตรียมรถให้พอเพียงต่อการเดินทางของประชาชนเพื่อไม่ให้มีผู้โดยสารตกค้าง รวมถึงประสานกับขนส่งจังหวัดทั่วประเทศจัดเตรียมรถให้เพียงพอกับการต่อเชื่อมรถระหว่างอำเภอ นอกจากนี้ในช่วงต้นเดือนที่ผ่านมายังร่วมกับภาคีเครือข่าย ทั้งภาครัฐและภาคเอกชน จัดกิจกรรมตรวจรถฟรีขับขี่ปลอดภัย ณ จุดบริการที่มีป้ายสัญลักษณ์ “ตรวจรถฟรี ขับขี่ปลอดภัย” ระหว่างวันที่ 1 – 31 ธันวาคม 2562 ส่วนการเตรียมพร้อมด้านคนได้รณรงค์ขับปลอดภัยแอลกอฮอล์เป็น 0 โดยเฉพาะพนักงานขับรถสาธารณะที่ก่อนออกจากสถานีขนส่งจะต้องผ่านการตรวจระดับแอลกอฮอล์พนักงานขับรถทุกคันเพื่อความปลอดภัยของประชาชน รวมทั้งมีการตรวจจีพีเอสกำกับดูแลความเร็วของรถตลอด 24 ชั่วโมง กรมการขนส่งทางบก ยังร่วมกับสำนักงานคณะกรรมการการอาชีวศึกษา (สอศ.) จัดโครงการ “อาชีวะอาสา ร่วมด้วยช่วยประชาชน” จัดจุดบริการร่วมดูแลอำนวยความสะดวก 259 แห่งทั่วไทย ตลอดเทศกาลปีใหม่นอกจากนี้ ยังเปิดศูนย์รับเรื่องร้องเรียนจากประชาชนที่ไม่ได้รับความสะดวกในการเดินทาง หรือไม่ได้รับความเป็นธรรม สามารถแจ้งมาที่ศูนย์คุ้มครองผู้โดยสารรถสาธารณะ 1584 ได้ตลอด 24 ชั่วโมง